02014R0416 — SL — 02.11.2014 — 001.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) št. 416/2014

z dne 23. aprila 2014

o odprtju in upravljanju tarifnih kvot za uvoz za nekatera žita po poreklu iz Ukrajine







Člen 1

Odprtje in načini upravljanja kvot

1. Tarifne kvote za uvoz za nekatere proizvode po poreklu iz Ukrajine iz Priloge k tej uredbi so odprte do ►M1 31. decembra 2015 ◄ .

2. Stopnja uvozne dajatve za tarifne kvote iz odstavka 1 se določi na 0 EUR na tono.

3. Če ni s to uredbo določeno drugače, se uporabljajo uredbe (ES) št. 376/2008, (ES) št. 1301/2006 in (ES) št. 1342/2003.

Člen 2

Zahtevek za uvozna dovoljenja in načini izdaje uvoznih dovoljenj

1. Z odstopanjem od člena 6(1) Uredbe (ES) št. 1301/2006 lahko vlagatelj zahtevka predloži samo en zahtevek za uvozno dovoljenje na zaporedno številko in na teden. Če isti vlagatelj vloži več zahtevkov, se vsi zahtevki štejejo za nesprejemljive, varščine za vložitev zahtevkov pa zadržijo zadevne države članice.

▼M1

Zahtevki za uvozna dovoljenja se vložijo vsak teden, najpozneje v petek do 13. ure po bruseljskem času, pri pristojnih organih držav članic. Zahtevkov za uvozna dovoljenja ni mogoče več vložiti:

(a) za leto 2014 od petka, 12. decembra 2014, po 13. uri po bruseljskem času;

(b) za leto 2015 od petka, 11. decembra 2015, po 13. uri po bruseljskem času.

▼B

2. Vsak zahtevek za izdajo uvoznega dovoljenja navaja količino v kilogramih, brez decimalnih števil, ki ne sme presegati skupne količine zadevne kvote.

3. Uvozna dovoljenja se izdajo četrti delovni dan po obvestilu iz člena 4(1).

4. Zahtevek za uvozno dovoljenje in uvozno dovoljenje v rubriki 8 vsebujeta ime „Ukrajina“ in križec v rubriki „da“. Dovoljenja veljajo le za proizvode po poreklu iz Ukrajine.

▼M1

Člen 3

Veljavnost uvoznih dovoljenj

V skladu s členom 22(2) Uredbe (ES) št. 376/2008 se obdobje veljavnosti uvoznega dovoljenja računa od dejanskega dne izdaje do konca drugega meseca po mesecu dneva izdaje dovoljenja. Veljavnost v vsakem primeru preneha najpozneje 31. decembra 2014 za leto 2014 oziroma 31. decembra 2015 za leto 2015.

▼B

Člen 4

Obveščanje

1. Države članice po elektronski pošti najpozneje v ponedeljek, ki sledi tednu, ko je bil vložen zahtevek za izdajo uvoznih dovoljenj, do 18.00 ure po bruseljskem času Komisijo obvestijo o vsakem zahtevku, po zaporedni številki, s poreklom proizvoda in zahtevano količino, vključno z ničnimi zahtevki.

2. Države članice po elektronski pošti na dan izdaje uvoznih dovoljenj Komisiji sporočijo informacije o izdanih dovoljenjih iz člena 11(1)(b) Uredbe (ES) št. 1301/2006 s skupnimi količinami, za katere so bila izdana uvozna dovoljenja.

Člen 5

Začetek veljavnosti

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

Ne glede na pravila za razlago kombinirane nomenklature se besedilo za poimenovanje proizvodov šteje le kot okvirno, pri čemer je preferencialna shema v okviru te priloge določena na podlagi oznak KN. Če je pred oznako KN naveden „ex“, se uporaba preferencialne sheme določi na podlagi oznake KN in poimenovanja proizvoda.